Eesti Theravaada Sangha

Eesti Theeravaada Sangha Klooster on budistlik organisatsioon, mis loodi 2014. aastal koos Eestist, Taist ja Sri Lankast pärit Mahachulalongkornrajavidyalaya Ülikooli üliõpilasete ja õppejõududega. 

Varasemad nimed: Eesti Theravaada Sangha, MTÜ Buddhavacana.Äriregister 

Eesti Theeravaada Sangha esindab algupärast theeravaada budismi. Sanghale kuulub Aegna saarel asuv WDS Aegna Meelearenduskeskus, kus toimuvad mõtluslaagrid, retriidid, kursused ning ordinatsioonid. 

Eesti Theeravaada Sangha juht on Ṭhitañāṇa bhikkhu (kodanikunimega Andrus Kahn), sekretär on Ṭhitamedha bhikkhu (Maarek Lind).http://www.sangha.ee/et 02.07.2017 

Eesti Theeravaada Sangha on kirjastanud mitmeid Ṭhitañāṇa bhikkhu raamatuid: "Siddhatthast Buddhaks" (2017), "Virgumise tee - nii nagu õpetas Buddha" (2018), „Meditation - As Taught by the Buddha“ (2019), "Kasiṇa Meditation" (2020), "Meelerahu ja teadlikkuse loomine ning arendamine" (2021); "Puudža. Austusavaldused" (2022) jt. 2023 aastal kirjastas Eesti Theeravaada Sangha taskuraamatud "Tegu ja vili", "Meele arendamine", "Annetus" ja "Õige dhamma".

 Eesmärgid 

 esitleda Eestis ja Euroopas autentset Buddha õpetust;
 õpetada, juhendada ja toetada virgumisteele asunuid;
 organiseerida meditatsioonikursusi, -laagreid, -õppegruppe, -reise jm üritusi;
 tutvustada Eestis ja Euroopas paali keelt, milles on kirja pandud tänini ainsana säilinud Buddha õpetuste tervikkogumik – paalikeelne Tipiṭaka;
 koostada interaktiivne paali-eesti-paali sõnaraamat ja avaldada see tasuta;
 tõlkida Tipiṭaka eesti keelde ja avaldada see tasuta;
 vahendada informatsiooni ja teha koostööd teiste sarnaste organisatsioonidega.

 Põhisihid 

 paalikeelse Tipiṭaka tõlkimine eesti keelde;
 esimese budistliku templi ehitamine Eestisse;
 mõtluskeskuse rajamine Aegna saarel;
 budistliku instituudi avamine Eestis.

 Viited 

 Välislingid 
ETSi Koduleht

Kategooria:Budism Eestis
Kategooria:Theravaada